stanford-oval/wikipedia huggingface dataset:
Thomas Kwaku Mensah

Thomas Kwaku Mensah (2. helmikuuta 1935 Assamang – 10. huhtikuuta 2016) oli ghanalainen roomalaiskatolinen arkkipiispa. Hänet vihittiin papiksi Kumasin hiippakuntaan 3. kesäkuuta 1973 ja nimitettiin Obuasin hiippakunnan piispaksi 3. maaliskuuta 1995. Piispaksi vihkiminen seurasi 28. toukokuuta. Pääkonsekraattorina toimi Jozef Tomko, jota avustivat Francis Anani Kofi Lodonu ja Gregory E. Kpiebaya.
26. maaliskuuta 2008 Mensah sai nimityksen Kumasin arkkipiispaksi.
Mensah esitti kantanaan, että ”rikkaita ja voimakkaita valtioita” pitää estää pakottamasta afrikkalaisia homoseksuaalisten suhteiden harjoittamiseen ihmisoikeuksien nimissä.
Thomas Vincent Cahill

Thomas Vincent Cahill (22. helmikuuta 1913 Bendigo – 16. huhtikuuta 1978) oli australialainen roomalaiskatolinen arkkipiispa. Hänet vihki papiksi Sandhurstin hiippakuntaan Giuseppe Palica 21. syyskuuta 1935. Hänet nimitettiin Cairnsin hiippakunnan johtoon 11. marraskuuta 1948, ja piispaksi vihkiminen seurasi 9. helmikuuta 1949. Pääkonsekraattorina toimi Norman Thomas Gilroy, jota avustivat Hugh Edward Ryan ja Bernard Denis Stewart. Cahill asetettiin virkaansa 27. maaliskuuta.
Cahill sai 13. huhtikuuta 1967 nimityksen Canberran ja Goulburnin arkkipiispaksi, jona hän toimi, kunnes kuoli 65-vuotiaana virassa. Hän osallistui Vatikaanin toiseen kirkolliskokoukseen.
Tetragramma donaldtrumpi

| Tetragramma donaldtrumpi> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Piikkinahkaiset Echinodermata
Luokka::  Merisiilit Echinoidea
Ylälahko::  Echinacea
Lahko::  Phymosomatoida
Heimo::  Diplopodiidae
Suku::  Tetragramma
Laji::  donaldtrumpi
Kaksiosainen nimi
 Tetragramma donaldtrumpi  Thompson, 2016 
Katso myös
   Tetragramma donaldtrumpi Wikispeciesissä  
Infobox OKNimi-testi OK: 
Tetragramma donaldtrumpi on Diplopodiidae-heimoon kuuluva merisiilifossiili. Sen kuvasi ja nimesi William R. Thompson, Jr. vuonna 2016 silloisen presidenttiehdokkaan Donald Trumpin kunniaksi. Thompson löysi viisi T. donaldtrumpi-fossiilia Glen Rosen geologisesta muodostumasta. Tunnettujen löytöjen perusteella laji oli noin 2,5 senttimetrin mittainen.
Thomas Warton

Thomas Warton
Thomas Warton (9. tammikuuta 1728 Basingstoke, Hampshire, Englanti – 21. toukokuuta 1790) oli englantilainen kirjallisuushistorioitsija, -kriitikko ja runoilija. Vuosina 1785–1790 hän oli Englannin poet laureate. Hänen isänsä oli runoilija Thomas Warton vanhempi ja nuorempi veljensä Joseph Warton. Runous oli vetänyt häntä puoleensa jo nuoruusiässä.
Warton oli kuuluisan The Clubin jäsen. Vuodesta 1771 hän työskenteli pappina Kiddingtonissa Oxfordshiressa. Hän oli Samuel Johnsonin ystävä ja kilpailija.
Teófilo Gutiérrez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Teófilo Antonio Gutiérrez Roncancio
Syntymäaika: 17. toukokuuta 1985 (ikä 39)
Syntymäpaikka: Barranquilla, Kolumbia
Pelipaikka: hyökkääjä
Pituus: 178 senttimetriä
Seura
Seura: River Plate
Pelinumero: 29
Seurat
| Vuodet | Seura | O | (M) |
| 2006 | Barranquilla | 28 | (16) |
| 2007–2009 | Atlético Junior | 93 | (47) |
| 2010–2011 | Trabzonspor | 23 | (8) |
| 2011–2012 | Racing Club | 41 | (22) |
| 2012 | → Lanús (laina) | 2 | (1) |
| 2012 | → Atlético Junior (laina) | 18 | (5) |
| 2012–2013 | Cruz Azul | 28 | (9) |
| 2013– | River Plate | 27 | (7) |
Maajoukkue
| 2009– | Kolumbia | 30 | (12) |
 Seurajoukkueuran tilastot kattavat vain kansalliset sarjat, päivitetty 12. kesäkuuta 2014.  Maajoukkueuran tilastot päivitetty 12. kesäkuuta 2014.
Teófilo Antonio "Teó" Gutiérrez Roncancio (s. 17. toukokuuta 1985 Barranquilla, Kolumbia) on kolumbialainen jalkapalloilija. Hän edustaa argentiinalaista River Platea ja on pelipaikaltaan hyökkääjä.
Ura > Seurajoukkue

Heinäkuussa 2013 Gutiérrez siirtyi meksikolaisesta Cruz Azulista argentiinalaisseura River Plateen. Siirtokorvauksen kerrottiin olleen noin 3 miljoonaa dollaria. Siirron oli tarkoitus toteutua jo aikaisemmin, mutta se kariutui, kun River Platella ei ollut vielä tuolloin riittävästi varoja suorittaa sitä.
Gutiérrez pelasi ensimmäisen ottelunsa joukkueessa Club Atlético Colónia vastaan, jossa hän onnistui myös maalinteossa.
Ura > Maajoukkue

Gutiérrez teki ensiesiintymisensä Kolumbian maajoukkueessa 12. elokuuta 2009 pelatussa ystävyysottelussa El Salvadoria vastaan, jossa hän onnistui niin ikään myös maalinteossa.
Aiheesta muualla

Teófilo Gutiérrezin tilastot National Football Teams -sivustolla (englanniksi)
Kolumbian joukkue – Copa América 2011
1 N. Ramos |
2 Zapata |
3 Yepes |
4 Bolívar |
5 Anchico |
6 Sánchez |
7 Armero |
8 Aguilar |
9 Falcao |
10 Cuadrado |
11 Rodallega |
12 N. Martínez |
13 Guarín |
14 Perea |
15 Valencia |
16 Soto |
17 Moreno |
18 Zúñiga |
19 Gutiérrez |
20 A. Ramos |
21 J. Martínez |
22 Mosquera |
23 Castillo |
Valmentaja Gómez
Kolumbian joukkue – Jalkapallon MM-kilpailut 2014
1 Ospina |
2 Zapata |
3 Yepes |
4 Arias |
5 Carbonero |
6 Sánchez |
7 Armero |
8 Aguilar |
9 Gutiérrez |
10 James |
11 Cuadrado |
12 Vargas |
13 Guarín |
14 Ibarbo |
15 Mejía |
16 Balanta |
17 Bacca |
18 Zúñiga |
19 Ramos |
20 Quintero |
21 Martínez |
22 Mondragón |
23 Valdés |
Valmentaja Pekerman
Kolumbian joukkue – Copa América 2015
1 Ospina |
2 Zapata |
3 Franco |
4 Arias |
5 Andrade |
6 Sánchez |
7 Armero |
8 Cardona |
9 Falcao |
10 James |
11 Cuadrado |
12 Vargas |
13 Valdés |
14 Ibarbo |
15 Mejía |
16 Valencia |
17 Bacca |
18 Zúñiga |
19 Gutiérrez |
20 Muriel |
21 Martínez |
22 Bonilla |
23 Murillo |
Valmentaja Pekerman
Ted Brithén

| Ted Brithén> Henkilötiedot |
| --- | --- |
Syntynyt: 25. marraskuuta 1990 (ikä 33) Danderyd, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  186 cm
Paino:  86 kg
Seura
Seura:  Rögle BK
Sarja:  SHL
Pelinumero:  90
Pelaajaura
Pääsarjaura:  2008–
Aik. seurat:  HV71 (SHL) SC Bern (NLA)
Ted Brithén (s. 25. marraskuuta 1990 Danderyd, Ruotsi) on ruotsalainen jääkiekkoilija, joka pelaa Ruotsin SHL-joukkue Rögle BK:ssa. Hän on pelipaikaltaan keskushyökkääjä, mutta osaa pelata myös laidassa. Elite Prospects -sivuston Matias Strozykin mukaan Brithén on pelityyliltään all around -sentteri, jonka vahvuuksiin kuuluu pelisilmä, kahden suunnan pelaaminen, pelintekeminen, laukaus sekä yli- ja alivoimapelaaminen.
Ura > Seuraura

Brithén on Rögle BK:n kasvatti. Hän voitti kaudella 2008–2009 seuran J20-junioreiden sisäisen piste- ja syöttöpörssin tehoilla 16+30=46, joilla Brithén sijoittui koko J20 SuperElitin pistepörssissä seitsemänneksi. Hänet valittiin kauden päätteeksi Rögle BK:n vuoden junioripelaajaksi. Brithén pelasi kauden aikana myös kaksi ensimmäistä Elitserien-otteluaan.
OHL-joukkue Sarnia Sting varasi Brithénin 75. pelaajana CHL:n varaustilaisuudessa 2009. Hän siirtyi joukkueeseen kaudeksi 2009–2010, mutta vain yhdeksän siellä pelatun ottelun jälkeen Brithén palasi Rögleen. Hän pelasi loppukauden pääosin seuran J20-junioreissa. Röglen Elitserien-joukkueessa Brithén pelasi kaksi runkosarja- ja yhdeksän Kvalserien-ottelua tehden yhden syöttöpisteen. Joukkue putosi kuitenkin kauden päätteeksi HockeyAllsvenskaniin. Toukokuussa 2010 hän teki Röglen kanssa kaksivuotisen jatkosopimuksen.
Kaudella 2010–2011 Brithén teki Allsvenskanissa 49 runkosarjaottelussa tehot 11+15=26, joilla hän oli joukkueen toiseksi paras pistemies Christopher Liljewallin jälkeen. Rögle sijoittui runkosarjassa toiseksi ja eteni Kvalserieniin, jossa Brithén oli joukkueen paras maalintekijä viidellä osumallaan. Rögle jäi kuitenkin ilman sarjanousua. Kaudella 2011–2012 hän oli runkosarjassa joukkueen kolmanneksi paras pistemies tehoilla 16+17=33. Rögle sijoittui Allsvenskanin runkosarjassa viidenneksi, mutta eteni playoff-kierroksen kautta Kvalserieniin, joka päättyi sarjanousuun Elitserieniin. Huhtikuussa 2012 Brithén teki kaksivuotisen jatkosopimuksen joukkueen kanssa. Hän teki ensimmäisellä kokonaisella Elitserien-kaudellaan 2012–2013 53 runkosarjaottelussa tehot 10+12=22 ja kymmenessä Kvalserien-ottelussa tehot 1+4=5. Brithénillä voitti Kvalserienissä myös Röglen sisäisen tehotilaston lukemalla +3, mutta joukkue putosi kuitenkin kauden päätteeksi taas Allsvenskaniin.
Brithén ei jatkanut Röglessä enää jälkimmäistä sopimuskauttaan Allsvenskanissa, vaan hän jatkoi uraansa SHL:ssä (ent. Elitserien) siirryttyään kaudeksi 2013–2014 kaksivuotisella sopimuksella HV71:n paitaan. Brithén oli joukkueen kolmanneksi paras pistemies tehoilla 11+18=29 ja voitti HV71:n sisäisen tehotilaston lukemalla +8. Kaudella 2014–2015 hän nousi joukkueen kapteeniksi ja oli HV71:n toiseksi paras maalintekijä Calle Ridderwallin jälkeen sekä toiseksi paras pistemies hänen kanssaan. Syyskuussa 2014 Brithén teki joukkueen kanssa kaksivuotisen jatkosopimuksen kevääseen 2017 saakka.
Kaudella 2015–2016 Brithén pelasi loukkaantumisen vuoksi runkosarjassa vain 24 ottelua. Kaudella 2016–2017 hän oli HV71:n paras syöttäjä ja jakoi sisäisen pistepörssin voiton Mattias Tedenbyn kanssa tehoilla 6+25=31. Brithén voitti kauden päätteeksi Ruotsin-mestaruuden. Kaudeksi 2017–2018 hän palasi kaksivuotisella sopimuksella kasvattajaseuraansa Rögle BK:hon. Brithén voitti joukkueen sisäisen pistepörssin tehoilla 10+21=31. Hän voitti myös yli puolet kaudesta pelanneista joukkueen sisäisen tehotilaston lukemalla +3.
Ura > Maajoukkueura

Brithén on pelannut Ruotsin A-maajoukkueessa viisi ottelua tehden kaksi syöttöpistettä. Hän teki A-maajoukkuedebyyttinsä Euro Hockey Challengessa 9. huhtikuuta 2014 Rapperswilissä Sveitsiä vastaan, jolloin Brithén teki myös yhden syöttöpisteen.
Muuta

Brithénin isoveli Tim on pelannut jääkiekkoa Ruotsin alemmissa sarjoissa. Veljesten isä Jim Brithén on myös entinen alempien sarjojen jääkiekkoilija, joka on toiminut vuosia eri valmennus- ja seurajohtotehtävissä.
Tanttalan työväentalo

| Tanttalan työväentalo |
| --- | --- |
 Tanttalan työväenyhdistyksen talo.
Sijainti:  Tanttala, Janakkala
Valmistumisvuosi:  1909
Rakennuttaja:  Tanttalan Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tanttalan työväentalo oli Janakkalan kunnan Tanttalan kylässä sijainnut työväentalo.
Historiaa

Tanttalan työväenyhdistys perustettiin vuonna 1906. Talo rakennettiin talkoovoimin, ja se valmistui vuonna 1909. Vuonna 1909 yhdistyksen jäsenmäärä oli 30, vuonna 1916 18. Talo myytiin vuonna 1972. Sen myöhemmistä vaiheista ei ole tietoa.
Toimintaa työväentalolla

Talolla muun muassa pidettiin iltamia ja esitettiin näytelmiä. Vuonna 1922 järjestettiin kesäjuhlat, joiden ohjelmassa oli 3-ottelu, kansankilpailuja, yhteislaulua ja puhe. Illalla pidettiin iltamat, joissa nähtiin soittoa, näytelmä ja runonlausuntaa; lisäksi järjestettiin palkintojenjako ja lopuksi tanssittiin.
Teoreettinen kemia

Teoreettinen kemia keskittyy molekyylien ja atomien kvanttimekaanisten mallien kehittämiseen sekä kemiallisten reaktioiden ymmärtämiseen atomi- ja molekyylitasolla. Mallinnusohjelmien avulla tutkitaan esimerkiksi atomitasolla tapahtuvaa polymeerien käyttäytymistä sekä diffuusiota polymeerimembraaneissa ja jalokaasukiteissä.
Kokeellinen kemia on kemian työtä käytännössä.
Tie 77 (Viro)

Kantatie 77 kulkee Saarenmaan saarella Virossa. Tie alkaa Kuressaaren keskustasta valtatien 10 päätepisteestä ja päättyy lähellä saaren eteläkärkeä Läbaran kylässä. Tien pituus on 47,4 kilometriä.
Kantatie 77 kulkee koko matkan Saarenmaan kunnan alueella.
Tie 74 (Viro)

Kantatie 74 kulki 1990-luvulla Saarenmaan halki Kuressaaresta Kuivastuun. Tie muutettiin kymmenisen vuotta sittenmilloin? valtatieksi 10.[lähde? ] Tässä yhteydessä valtatiestä 10 tuli yhtenäinen väylä Rististä Kuressaareen.
Tie 81 (Viro)

Kantatie 81 kulkee Virossa Hiidenmaan kunnassa Kärdlasta kantatieltä 80 Käinaan kantatielle 83. Tie kulkee etelä-pohjoissuunnassa Hiidenmaan halki. Tien pituus on 21,7 kilometriä.
Tie 79 (Viro)

Kantatie 79 kulkee Saarenmaan saarella Virossa. Tie alkaa Kuressaaren koillispuolelta Upan kylästä valtatieltä 10 ja päättyy Leisin pienkauppalaan Upsulahden rannalle. Tien pituus on 36,8 kilometriä.
Kantatie 79 kulkee koko matkan Saarenmaan kunnan alueella.
Tie 82 (Viro)

Kantatie 82 kulkee Hiidenmaan saarella Virossa. Se alkaa Kärdlan länsipuolelta kantatieltä 80 ja johtaa Tahkunan niemimaalle Lehtmaan, saaren pohjoisrannalle. Tien pituus on 7,0 kilometriä.
Kantatie 82 kulkee koko matkan Hiidenmaan kunnan alueella.
Times Squaren pallo

Times Squaren pallo
Times Squaren pallo on aikapallo, joka pudotetaan suurin juhlallisuuksin uudenvuodenyönä merkiksi vuoden vaihtumisesta New Yorkin Times Squarella. Pallo on valmistettu 2 668:sta Waterford-kristallista. Waterford on ollut osa Times Squaren uudenvuodenaaton juhlintaa vuodesta 1999 lähtien.
Tetraetyylipyrofosfaatti

| Tetraetyylipyrofosfaatti |
| --- | --- |

Tunnisteet
IUPAC-nimi:  tetraetyylidifosfaatti
Muut nimet:  TEPP (engl. tetraethyl pyrophosphate)
CAS-numero:  107-49-3
PubChem CID:  7873
SMILES:  O=P(OP(=O)(OCC)OCC)(OCC)OCC
PubChem:  CID 7873
Ominaisuudet
Molekyylikaava:  C8H20O7P2
Moolimassa:  290,19 g/mol
Liukoisuus veteen:  Reagoi veden kanssa
Tetraetyylipyrofosfaatti eli tetrastigmiini eli TEPP on organofosfaatteihin kuuluva antikoliiniesteraasi, jota käytetään torjunta-aineena. Tetrastigmiinin syntetisoi Philippe de Clermont vuonna 1854 ja se oli ensimmäinen organofosfaattiryhmän antikoliiniesteraasi.
Tetraetyylipyrofosfaatti on palavaa, väritöntä ja hygroskooppista nestettä. Se liukenee veteen ja hydrolysoituu nopeasti. Ainetta voidaan valmistaa esimerkiksi trietyylifosfaatin ja fosforipentoksidin reaktiolla.
Aiheesta muualla

Tetraetyylipyrofosfaatin kansainvälinen kemikaalikortti
Kyoto Encyclopedia of Genes and Genomes (KEGG): Tetraethyl pyrophosphate (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tetraethyl pyrophosphate
Käännös suomeksi
Thomas Lam

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Thomas Anton Rudolph Lam
Syntymäaika: 18. joulukuuta 1993 (ikä 30)
Syntymäpaikka: Amsterdam, Alankomaat
Pelipaikka: puolustaja
Pituus: 188 cm
Seura
Seura: Apollon Limassol
Pelinumero: 3
Junioriseurat
0000–2005: AFC
2005–2012: AZ
Seurat
| Vuodet | Seura | O | (M) |
| 2012–2014 | AZ | 6 | (0) |
| 2014–2016 | PEC Zwolle | 64 | (4) |
| 2016–2018 | Nottingham Forest | 19 | (2) |
| 2017–2018 | → Twente (laina) | 28 | (3) |
| 2018–2021 | PEC Zwolle | 65 | (7) |
| 2021–2022 | TsSKA Sofia | 22 | (0) |
| 2022–2023 | Melbourne City | 27 | (1) |
| 2023–2024 | PEC Zwolle | 31 | (2) |
| 2024– | Apollon Limassol | 0 | (0) |
Maajoukkue
| 2008 | Suomi U15 | 3 | (2) |
| 2009 | Suomi U16 | 5 | (0) |
| 2010 | Suomi U17 | 7 | (0) |
| 2011 | Suomi U18 | 16 | (3) |
| 2012–2014 | Suomi U21 | 11 | (1) |
| 2015– | Suomi | 28 | (0) |
 Seurajoukkueuran tilastot kattavat vain kansalliset sarjat, päivitetty 20. elokuuta 2024.  Maajoukkueuran tilastot päivitetty 1. kesäkuuta 2023.
Thomas Lam (s. 18. joulukuuta 1993 Amsterdam, Alankomaat) on hollantilais-suomalainen jalkapalloilija, joka edustaa Kyproksen liigan Apollon Limassolia. Hän on pelipaikaltaan keskuspuolustaja.
Lam siirtyi heinäkuussa 2014 AZ Alkmaarista PEC Zwolleen. Heinäkuussa 2016 hän solmi kolmevuotisen sopimuksen Englannin toiseksi korkeimmalla sarjatasolla pelanneen Nottingham Forestiin kanssa. Kauden 2017–2018 hän pelasi lainalla FC Twentessa ja palasi kesällä 2018 PEC Zwolleen. Elokuussa 2021 Lam siirtyi TsSKA Sofiaan, josta jatkoi yhden kauden jälkeen Melbourne Cityyn. Heinäkuussa 2023 Lam palasi kaksivuotisella sopimuksella PEC Zwolleen. Elokuussa 2024 Lam siirtyi Kyproksen liigaan Apollon Limassolin joukkueeseen.
Thomas Lamilla on suomalainen äiti ja hollantilainen isä, ja hän on pelannut Suomen nuorisomaajoukkueissa ja debytoi A-maajoukkueessa kesäkuussa 2015 ystävyysottelussa Viroa vastaan. Lam valittiin vuoden 2011 lupaavaksi pelaajaksi Suomessa. Lamin pelaaja-agenttina toimi Carmine "Mino" Raiola aina kuolemaansa asti.
Aiheesta muualla

Quick profile: Thomas Lam uefa.com
Lentopallon maailmanliiga

Lentopallon maailmanliiga on kansainvälisen lentopalloliiton FIVB:n järjestämä korkeatasoinen miesten lentopallon maajoukkueiden kilpailu. Kilpailu on järjestetty joka vuosi vuodesta 1990 lähtien.
Historia

Maailmanliiga perustettiin vuonna 1990 tarkoituksena markkinoida lentopalloa suurelle yleisölle. Aikaisemmin maailmanluokan maajoukkueturnauksia pelattiin vain usean vuoden välein MM-kisoissa ja kesäolympialaisissa. Maailmanliigassa tarkoituksena on, että joukkueet kohtaavat alkukierroksilla toisensa kotona ja vieraissa ja laji saa näin näkyvyyttä paikallisen yleisön keskuudessa sekä tiedotusvälineissä. Runsaan kymmenen vuoden aikana maailmanliiga osoittautui menestyväksi konseptiksi ja kisassa jaettavat palkintorahat kasvoivat vuoden 1990 miljoonasta dollarista vuoteen 2004 mennessä 13 miljoonaan. Maailmanliigan menestyksen seurauksena FIVB käynnisti vuonna 1993 naisille vastaavantapaisen kilpailun, Grand Prix’n, joka saavutti melko suurta suosiota erityisesti Itä-Aasiassa, mutta ei kuitenkaan maailmanlaajuisesti vastannut odotuksia.
Kilpailusysteemi

Maailmanliigaan pääsystä ei aiemmin järjestetty minkäänlaista kilpailumuotoista karsintaa, vaan FIVB kutsui osallistuvat 16 joukkuetta. Vuoden 2010 Maailmanliigaan karsittiin ja Saksa ja Egypti saivat paikat karsintojen kautta. Ehtona on, että kukin osallistuva maa järjestää paikallisen  näkyvyyden tiedotusvälineissä ja otteluiden televisioinnin suorina lähetyksinä. Joukkueet jaetaan alkulohkoihin, joiden kaikki joukkueet kohtaavat toisensa neljästi (kaksi kertaa kotona ja kaksi kertaa vieraissa), siten, että kaksi ottelua pelataan saman viikonlopun aikana. Alkusarjan jälkeen lohkojen parhaat joukkueet etenevät jossakin tietyssä paikassa järjestettävään lopputurnaukseen. Esimerkiksi vuonna 2010 joukkueet jaettiin neljään neljän joukkueen lohkoon. Argentiinassa järjestettyyn lopputurnaukseen pääsivät isäntämaan joukkueen lisäksi lohkojen voittajajoukkueet sekä paras lohkokakkonen.
Vuodeksi 2012 pelisysteemiä muutettiin hieman. Jokainen lohkon neljästä maasta järjesti vuorollaan turnauksen, jossa kaikki lohkon joukkueet kohtasivat kertaalleen toisensa. Viikonloppua kohti tuli näin ollen kolme ottelua per joukkue ja peliviikonloppujen määrä putosi kuudesta neljään.
Vuonna 2013 pelatiin kolmessa kuuden joukkueen lohkossa, joista kahteen ensimmäiseen sijoitettiin parhaat maat. Joukkueet kohtasivat viikonlopun aikana toisensa kahdesti eli alkulohkoihin tuli kymmenen ottelua. Lopputurnauksen selvisi isäntämaa Argentiina, lohkojen A ja B kaksi parasta sekä C-lohkon voittaja eli kaikkiaan kuusi maata.
Kaudeksi 2014 joukkuemäärä nostettiin 28:an ja joukkueet jaettiin kolmeen kategoriaan. Finaaliturnaukseen selvisi viisi ykkösryhmän joukkuetta ja kakkosryhmän final four -turnauksen voittaja. Kolmosryhmässä ratkaistiin vain ryhmän voitto. Ykkös- ja kakkosryhmässä joukkueet kohtasivat toisensa kaikkiaan neljä kertaa, kahdesti kotona ja kahdesti vieraissa. Ottelut pelattiin kahden ottelun sarjoissa saman viikonlopun aikana. Kolmosryhmässä pelattiin kummassakin lohkossa kaksi turnausta, joissa joukkueet kohtasivat jokainen toisensa. Ottelumäärät joukkuetta kohti alkulohkoissa olivat ykkös- ja kakkosryhmässä 12 ja kolmosryhmässä 6. Vuonna 2015 pelattiin samankaltaisella systeemillä.
Vuoden 2016 maailmanliiga pelattiin edelleen kolmessa ryhmässä. Kukin ryhmä muodosti kuitenkin vain yhden lohkon, mutta kaikki joukkueet eivät kohdanneet toisiaan ja toisaalta jotkut kohtasivat kahteen otteeseen. Otteluita alkusarjassa tuli kullekin joukkueelle ykkös- ja kakkosryhmässä yhdeksän, kolmosryhmässä kuusi. Ykkösryhmän viisi parasta ja isäntäjoukkue Puola ratkoivat maailmanliiganvoiton lopputurnauksessa. Kakkosryhmän kolme parasta ja isäntämaa Portugali pelasivat kakkosryhmän lopputurnauksesta, mutta tällä kertaa turnauksen voittaja ei päässyt maailmanliigan lopputurnaukseen. Kakkosryhmän mestaruuden vei Kanada. Kolmosryhmä pelattiin vastaavalla tavalla ja Saksassa pelatun lopputurnauksen voitti Slovenia. Ryhmien voittajilla on mahdollisuus nousta ylempään ryhmään kaudelle 2017.
Voittajat

Italia dominoi 1990-luvulla Maailmanliigaa voittamalla heti kolme ensimmäistä turnausta vuosina 1990, 1991 ja 1992. Vuonna 1993 São Paulossa järjestetyissä kisoissa isäntäjoukkue ja olympiavoittaja Brasilia oli finaalissa niukasti parempi. Se ei kuitenkaan haitannut Italian ylivoimaa, sillä joukkue otti jälleen voitot vuosina 1994 ja 1995.
Vuonna 1996 olympiavoittajaksi jyrännyt Hollanti voitti Italian finaalissa tiukasti 3-2, mutta Italia otti jälleen maailmanliigan pystin haltuunsa vuonna 1997. Vuonna 1998 voittaja oli Kuuba, mutta Italia voitti vielä kaksi peräkkäistä mestaruutta 1999 ja 2000.
Ennen vuotta 2000 maailmanliigaa oli pelattu 11 kertaa ja Italia oli voittanut niistä peräti kahdeksan. Vuonna 2001 Brasilia otti voiton finaalissa ja sen jälkeen se on napannut Italialta hallitsevan maajoukkueen aseman haltuunsa. Brasilia on voittanut liigan vuosina 2001, 2003, 2004, 2005, 2006, 2007 ja 2009, olympiakultaa Ateenassa 2004 ja MM-kultaa vuosina 2002 sekä 2006. Vuoden 2002 Maailmanliigan voitto meni Venäjälle, kun taas Yhdysvallat otti historiansa ensimmäisen voiton vuonna 2008.
Vuonna 2015 maailmanliigan voitti Ranskan joukkue, joka pelasi kakkosryhmässä ja selviytyi maailmanliigan lopputurnaukseen voitettuaan ensiksi oman ryhmänsä lopputurnauksen. Kaikkiaan Ranska voitti kauden aikana 17 ottelua ja hävisi ainoastaan lopputurnauksen alkulohko-ottelussa Yhdysvalloille.
Vuonna 2016 aiemmin viisi kertaa hopealle sijoittunut Serbian joukkue onnistui voittamaan ensimmäisen maailmanliigan mestaruutensa. Kesällä 2017 Ranska voitti toisen maailmanliigan mestaruutensa ja ensimmäisen mitalisijansa saavutti kolmanneksi sijoittunut Kanada.
Mitalistit

| 0 | 1 | 2 | 3 | 4 |
| --- | --- | --- | --- | --- |
| Vuosi | Lopputurnauksen järjestäjäkaupunki | Kultaa | Hopeaa | Pronssia |
| 1990 | Osaka, Japani | Italia | Alankomaat | Brasilia |
| 1991 | Milano, Italia | Italia | Kuuba | Neuvostoliitto |
| 1992 | Genova, Italia | Italia | Kuuba | Yhdysvallat |
| 1993 | São Paulo, Brasilia | Brasilia | Venäjä | Italia |
| 1994 | Milano, Italia | Italia | Kuuba | Brasilia |
| 1995 | Rio de Janeiro, Brasilia | Italia | Brasilia | Kuuba |
| 1996 | Rotterdam, Alankomaat | Alankomaat | Italia | Venäjä |
| 1997 | Moskova, Venäjä | Italia | Kuuba | Venäjä |
| 1998 | Milano, Italia | Kuuba | Venäjä | Alankomaat |
| 1999 | Mar del Plata, Argentiina | Italia | Kuuba | Brasilia |
| 2000 | Rotterdam, Alankomaat | Italia | Venäjä | Brasilia |
| 2001 | Katowice, Puola | Brasilia | Italia | Venäjä |
| 2002 | Belo Horizonte, Brasilia | Venäjä | Brasilia | Jugoslavia |
| 2003 | Madrid, Espanja | Brasilia | Serbia ja Montenegro | Italia |
| 2004 | Rooma, Italia | Brasilia | Italia | Serbia ja Montenegro |
| 2005 | Belgrad, Serbia ja Montenegro | Brasilia | Serbia ja Montenegro | Kuuba |
| 2006 | Moskova, Venäjä | Brasilia | Ranska | Venäjä |
| 2007 | Katowice, Puola | Brasilia | Venäjä | Yhdysvallat |
| 2008 | Rio de Janeiro, Brasilia | Yhdysvallat | Serbia | Venäjä |
| 2009 | Belgrad, Serbia | Brasilia | Serbia | Venäjä |
| 2010 | Córdoba, Argentiina | Brasilia | Venäjä | Serbia |
| 2011 | Gdańsk, Puola | Venäjä | Brasilia | Puola |
| 2012 | Sofia, Bulgaria | Puola | Yhdysvallat | Kuuba |
| 2013 | Mar del Plata, Argentiina | Venäjä | Brasilia | Italia |
| 2014 | Firenze, Italia | Yhdysvallat | Brasilia | Italia |
| 2015 | Rio de Janeiro, Brasilia | Ranska | Serbia | Yhdysvallat |
| 2016 | Krakova, Puola | Serbia | Brasilia | Ranska |
| 2017 | Curitiba, Brasilia | Ranska | Brasilia | Kanada |
Mitalitaulukko

| Maa | Kulta | Hopea | Pronssi | Yhteensä |
| --- | --- | --- | --- | --- |
|  Brasilia | 9 | 7 | 4 | 20 |
|  Italia | 8 | 3 | 4 | 15 |
|  Venäjä | 3 | 5 | 6 | 14 |
|  Yhdysvallat | 2 | 1 | 3 | 6 |
|  Ranska | 2 | 1 | 1 | 4 |
|  Kuuba | 1 | 5 | 3 | 9 |
| / Serbia (entinen Jugoslavia) | 1 | 5 | 3 | 9 |
|  Alankomaat | 1 | 1 | 1 | 3 |
|  Puola | 1 | 0 | 1 | 2 |
|  Kanada | 0 | 0 | 1 | 1 |
|  Neuvostoliitto | 0 | 0 | 1 | 1 |